**Hugo Enock** (s. 24. marraskuuta 1997 Medellín, Kolumbia) on ruotsalais-kolumbialainen jääkiekkoilija, joka pelaa Ruotsin kolmanneksi korkeimmalla sarjatasolla Hockeyettan-joukkue Hudiksvalls HC:ssä. Hän pelaa joukkueessa hyökkääjänä, mutta Enock on pelannut urallaan myös puolustajana.

Ura
---

### Seuraura

Enock syntyi Kolumbiassa, josta hänet adoptoitiin neljän kuukauden ikäisenä ruotsalaiseen perheeseen. Enockin kasvattajaseura on Bofors IK. Hän siirtyi juniorina sittemmin Färjestad BK:hon, jossa Enock voitti kauden 2012–2013 päätteeksi U16 SM:n mestaruuden. Kaudella 2015–2016 hän debytoi seuran miesten SHL-joukkueessa, jossa Enock sai tililleen yhden runkosarja- ja kaksi playoff-ottelua ilman tehopisteitä. Hän teki SHL-debyyttinsä runkosarjan päätöskierroksella 8. maaliskuuta 2016 vieraissa Djurgårdens IF:ää vastaan. Enock sai ottelussa jääaikaa 13.58 minuuttia.

Varsinaisella SHL:n tulokaskaudellaan 2016–2017 Enock teki Färjestadissa 33 runkosarjaottelussa tehot 1+1=2 sekä pelasi myös kuusi European Trophy -ottelua ilman tehopisteitä. Hän teki SHL-uransa avausmaalin 18. helmikuuta 2017 vieraissa Rögle BK:ta vastaan. Enock pelasi kauden aikana miesten pelejä myös kolmen ottelun verran lainalla Ruotsin kolmanneksi korkeimmalla sarjatasolla Hockeyettanin Forshaga IF:ssä. Hän pelasi ison osan kaudestaan myös Färjestadin J20-junioreissa. Enockin kausi jäi kuitenkin hyvin rikkonaiseksi ja se päättyi vain viikkoa ennen J20 SuperElitin pudotuspelejä polvivamman vuoksi.

Kaudeksi 2017–2018 Enock siirtyi kaksivuotisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Timrå IK:hon. Hän pelasi kauden aikana myös kaksi ottelua lainalla Färjestadin SHL-joukkueessa marraskuussa 2017. Enockin rooli Timråssa jäi kuitenkin lopulta varsin pieneksi, eikä hän mahtunut joukkueen kokoonpanoon SHL:n nousukarsintapeleissä. Timrån kausi päättyi sarjanousuun, mutta Enockin sopimus kuitenkin purettiin. Hän on sittemmin kertonut kärsineensä kauden aikana mielenterveysongelmista.

Heinäkuussa 2018 Enock teki vuoden mittaisen sopimuksen ECHL-joukkue Brampton Beastin kanssa. Hän vietti joukkueen vahvuudessa lopulta vain kymmenen päivää, kunnes Enockin sopimus purettiin henkilökohtaisista syistä jo ennen ensimmäistäkään sarjaottelua syyskuun lopulla. Lokakuussa hän siirtyi Ruotsin neljänneksi korkeimmalle sarjatasolle HockeyTvåan-joukkue Filipstads IF:ään. Enock pelasi siellä viisi ottelua, kunnes hän siirtyi lokakuun lopulla alustavasti 6. marraskuuta 2018 asti kestävällä try-out -sopimuksella Allsvenskan-joukkue Leksands IF:ään. Marraskuun lopulla Enock sai joukkueeseen loppukauden 2018–2019 kattavan jatkosopimuksen. Leksandin kausi päättyi sarjanousuun SHL:ään.

Kaudeksi 2019–2020 Enock siirtyi vuoden mittaisella sopimuksella Ruotsin kolmanneksi korkeimmalle sarjatasolle Hockeyettan-joukkue Hudiksvalls HC:hen.

### Maajoukkueura

Enock on edustanut Ruotsia kolmessa nuorten maaottelussa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2015–2016 | Färjestad BK | SHL | 1 | 0 | 0 | 0 | 0 | 2 | 0 | 0 | 0 | 0 |
| 2016–2017 | Forshaga IF | Ruotsi I | 3 | 1 | 0 | 1 | 0 | – | – | – | – | – |
|  | Färjestad BK | SHL | 33 | 1 | 1 | 2 | 6 | – | – | – | – | – |
| 2017–2018 | Timrå IK | Allsvenskan | 45 | 1 | 4 | 5 | 18 | – | – | – | – | – |
|  | Färjestad BK | SHL | 2 | 0 | 1 | 1 | 0 | – | – | – | – | – |
| 2018–2019 | Filipstads IF | Ruotsi II | 5 | 0 | 1 | 1 | 4 | – | – | – | – | – |
|  | Leksands IF | Allsvenskan | 35 | 0 | 1 | 1 | 6 | – | – | – | – | – |
| 3 kautta | yhteensä | SHL | 36 | 1 | 2 | 3 | 6 | 2 | 0 | 0 | 0 | 0 |
| 2 kautta | yhteensä | Allsvenskan | 80 | 1 | 5 | 6 | 24 | – | – | – | – | – |

Lähteet
-------

* Hugo Enock The Internet Hockey Databasessa (englanniksi)
* Hugo Enock Eurohockey-sivustolla (englanniksi)
* Hugo Enock *Elite Prospects*. Everysport Media Group AB.  (englanniksi)

### Viitteet

1. ↑  Hugo Enock Eurohockey-sivustolla (englanniksi)
2. 1 2 3 4  Hugo Enock *Elite Prospects*. Everysport Media Group AB.  (englanniksi)
3. 1 2 3 4  Rönnkvist, Ronnie: Rasism och psykisk ohälsa – Leksands back talar ut: "Hade nära till tårarna" *Hockeysverige.se*.  21.11.2018. Everysport Media Group. Viitattu 10.9.2019. (ruotsiksi)
4. ↑  Hugo Enock *SHL.se*. SHL AB. Viitattu 10.9.2019. (ruotsiksi)
5. ↑  Hugo Enock *SHL.se*. SHL AB. Viitattu 10.9.2019. (ruotsiksi)
6. ↑  Åberg, David: Ung och lovande back klar för Timrå IK! *timraik.se*.  12.5.2017. Timrå IK Ishockey AB. Viitattu 10.9.2019. (ruotsiksi)
7. ↑  Åberg, David: Hugo Enock lånas ut till Färjestad *timraik.se*.  31.10.2017. Timrå IK Ishockey AB. Viitattu 10.9.2019. (ruotsiksi)
8. ↑  Brampton Beast Twitterissä *twitter.com*.  19.7.2018. Brampton Beast Hockey Club, LLC. Viitattu 10.9.2019. (englanniksi)
9. ↑  Filipstads Ishockey A-lag *facebook.com*.  11.10.2018. Filipstads IF:s Ishockey. Viitattu 10.9.2019. (ruotsiksi)
10. ↑  Brasar, Richard: Hugo Enock ansluter till Leksands IF på try-out *leksandsif.se*.  27.10.2018. Leksands IF Ishockey AB. Viitattu 10.9.2019. (ruotsiksi)
11. ↑  Brasar, Richard: Hugo Enock stannar i Leksands IF *leksandsif.se*.  29.11.2018. Leksands IF Ishockey AB. Viitattu 10.9.2019. (ruotsiksi)
12. ↑  PRESSMEDDELANDE från HHC: Hugo Enock, Leksand, förstärker. *idrottonline.se*.  11.6.2019. Hudik Hockey.  Arkistoitu 26.10.2020. Viitattu 10.9.2019. (ruotsiksi)